Den. 16. september 2020

Rettelse

I medfør af § 37, stk.1 i Forretningsorden for Inatsisartut fremsætter jeg hermed følgende spørgsmål til Naalakkersuisut:

**Spørgsmål til Naalakkersuisut:**

1. **Vil Naalakkersuisut arbejde på at få banet vejen for at Ittoqqortoormiit igen kan få en læge ansat?**
2. **Det samme spørgsmål stilles omkring det nordligere og meget afsidesbeliggende Kullorsuaq; har man overvejet om der kan ansættes en læge deroppe?**

(Medlem af Inatsisartut, Jens Napâtõk, Parti Naleraq)

**Begrundelse:**

Det er en glæde, at man nu kan igen kan begynde at føde børn i Aasiaat sundhedsdistrikt, idet det på ingen måde har kunnet accepteres, at man kører en sådan centraliseringspolitik.

Ittoqqortoormiit er i forhold til andre beboede steder herhjemme et absolut yderdistrikt som ligger meget isoleret, og det sker således, at der er dårligt vejr om vinteren i rigtig lang tid hvor man hverken kan ankomme til, eller tage afsted fra Ittoqqortoormiit, og det er på dette grundlag, at man i masser af år altid har haft en læge her, men det har man fra Naalakkersuisut fuldstændig tilsidesat og været fuldstændig ligeglad med, hvorfor, at der ingen læge er i Ittoqqortoormiit, hvilket er aldeles utrygt for hele befolkningen.

Jeg mener, at de beboede steder herhjemme, der ligger i udkantsområderne, som eksempel Ittoqqortoormiit og Kullorsuaq skal have en læge og, at man må sætte det som et mål, idet man derved vil kunne opnå, at der sikres en stabil sundhedsmæssig service for befolkningen disse steder.

Jeg ønsker svar indenfor 10 på hinanden følgende arbejdsdage.